en en de en en en sw jv en de en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de sv gu gu gu en gu gu en gu en gu en gu en gu en gu en gu en gu en en en gu gu gu en gu gu gu gu en gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
state govt give permission to build hi rise building up to 22 floor
અમદાવાદમાં બંધાશે 22 માળની ઇમારત, જાણો ક્યા શહેરમાં કેટલી છે માર્યાદા
Bhaskar News, Gandhinagar | Jun 06, 2017, 03:29 AM IST
ગાંધીનગર: ગુજરાત સરકારે સોમવારે રાજ્યભરના શહેરી વિસ્તારોમાં મકાનોના બાંધકામ માટે એકસમાન જીડીસીઆરની જાહેરાત કરી હતી. ગાંધીનગર તથા સાબરમતી રિવરફ્રન્ટને આ નિયમોમાંથી બાકાત રખાયા છે. નવા જીડીસીઆર મુજબ અમદાવાદ શહેરી વિકાસ સત્તામંડળ (ઔડા)ના નિયમોને મોડેલ ગણીને સમગ્ર રાજ્યમાં 70 મીટર (આશરે બાવીસ માળ) સુધીના બિલ્ડિંગ બાંધી શકાશે. અત્યારે મકાન બાંધકામ માટે રાજ્યની સાત મહાનગરપાલિકાઓ અને 157 નગરપાલિકાઓના જુદા-જુદા નિયમો હતા. જેના સ્થાને હવે એકસમાન નિયમો લાગૂ થયા છે.
બાંધકામના નિયમો ઉપરાંત તેની મંજૂરીની પ્રક્રિયા પણ સરળ બનાવી દેવાઈ છે. નવા નિયમોને પગલે રાજ્યમાં બાંધકામ ઉદ્યોગને વેગ મળશે તથા પરવડી શકે એવા હાઉસિંગ પ્રૉજેક્ટને મદદ મળી રહેશે એમ રાજ્ય સરકારે જણાવ્યું હતું. અમદાવાદ- ઔડાના નિયમોને મોડેલ ગણીને સમગ્ર રાજ્યના શહેરોમાં મહત્તમ 70 મીટર (અંદાજે 22 માળ)ની ઉંચાઇને મંજૂરી મળશે. તમામ શહેરોને 1.8ની એફએસઆઇ વિનામૂલ્યે અપાશે
8 શહેરોમાં મકાન બાંધકામની વર્તમાન મર્યાદાઓ
-અમદાવાદ:  હાલ ત્રણ ઝોનમાં જુદી-જુદી એફએસઆઇ મુજબ મકાનોની ઊંચાઈની મંજૂરી છે. ચાર એફએસઆઇ વિસ્તારમાં 17થી 20 માળ સુધીની ઈમારત બાંધવાની મંજૂરી મળી શકે છે.
-રાજકોટ:  હાલ 18 મીટરથી વધુ પહોળા રોડ પર 21 માળની મંજૂરી મળે જ છે, પરંતુ તેના માટે રાજ્ય સરકારની મંજૂરી લેવી પડતી હતી. નવા જીડીસીઆરને પગલે આ નિયમ હળવો બનશે.
-વડોદરા: અન્ય શહેરોની સરખામણીએ ઓછી એફએસઆઇથી અહીં છેલ્લા 10 વર્ષમાં બનેલા મકાનો લોકોને મોંઘા ભાવે મળ્યા હતા. હવે 1.8 એફએસઆઇ મળતા મકાનો સસ્તા થશે.
-સુરત:  હાલ 24 મીટર સુધીની મંજૂરી મળે છે. રાજ્ય સરકારની મંજૂરી બાદ 70 મીટર સુધી ઊંચાઈનું બાંધકામ કરી શકાય છે. નવા પ્લાનમાં 1.8ની એફએસઆઇ મફતમાં મળે છે.
-જૂનાગઢ: વર્તમાનમાં બાંધકામ માટે હાઇરાઇઝ બિલ્ડીંગમાં 2.5 ની એફએસઆઇ,40મીટરની ઉંચાઇ અર્થાત 13 થી 14 માળ સુધીનું બાંધકામ થઇ શકે છે. ગામ તળમાં 3ની એફએસઆઇ મળે છે.
-જામનગર:  વર્ષ 2000ના જીડીસીઆર મુજબ 9 મીટરથી ઓછા પહોળો રસ્તો હોય ત્યાં 10 મીટર હાઇટની તથા 9 થી 12 મીટરનો રસ્તો હોય ત્યાં 13 મીટરની હાઇટની મંજૂરી છે.
-ભૂજ : કચ્છ જિલ્લો ભૂકંપ સંભવિત વિસ્તાર હોવાથી જિલ્લાના ભુજ સહિતના શહેરોમાં વધુમાં વધુ 25 ફૂટ ઊંચાઇના મકાનો બાંધવાનો નિયમ  હતો. હવે 10 મીટરથી વધુ ઊંચાઈની મંજૂરી નહીં.
-ભાવનગર:  એરપોર્ટ સિવાયના વિસ્તારોમાં 70 મીટર સુધીની ઉંચાઇના બાંધકામોની મંજુરી કોર્પોરેશન આપી શકે છે. ભાવનગરમાં 10 માળથી વધુ કોઇ બિલ્ડીંગ જ નથી.
આગળ વાંચો, 9 કેટેગરીમાં વર્ગીકરણ કરાયું
9 કેટેગરીમાં વર્ગીકરણ કરાયું
નાયબ મુખ્યમંત્રી નીતિન પટેલે કહ્યું કે, રાજ્યની મહાનગરપાલિકાઓ, નગરપાલિકાઓને 9 પ્રકારની કેટેગરીમાં વર્ગીકૃત કરવામાં આવી છે. તે પ્રમાણે રસ્તાની પહોળાઇ મુજબ બાંધકામની ઉંચાઇ અને માર્જીનમાં એકસૂત્રતા લાવવામાં આવી છે. મહાનગરપાલિકા તથા ઓથોરિટી વિસ્તારોને 12થી 18 મીટર પહોળા રસ્તા પર 25 મીટર સુધી, 18થી 40 મીટર પહોળા રસ્તા હોય ત્યાં 45 મીટર સુધી અને 40મીટરથી પહોળા રસ્તા હોય ત્યાં 70 મીટર સુધીની ઉંચાઇના બાંધકામને મંજૂરી મળશે.
સૌરાષ્ટ્રના શહેરોમાં પ્રમાણમાં ગીચતા અને સાંકળા રસ્તા હોવાથી તેના શહેરોનો યોગ્ય વિકાસ થાય તે માટે 9 મીટર પહોળા રસ્તા હોય ત્યાં પણ 15 મીટર સુધીની ઉંચાઇના બાંધકામને મંજૂરી આપવામાં આવશે. અન્ય શહેરોમાં માત્ર 10 મીટરની મંજૂરી મળે છે. સત્તામંડળની રચના થઇ હોય તેવી તમામ નગરપાલિકામાં 30 મીટરની ઉંચાઇની મંજૂરી મળશે જ્યારે 45 નગરપાલિકાઓ કે જ્યાં સત્તામંડળ નથી ત્યાં 16.5 મીટરની ઉંચાઇ સુધીની મંજૂરી અપાશે.
આગળ વાંચો, વધુ વિગતો
મંજૂરીની પ્રક્રિયા પણ એક સમાન
જ્યારે વધારાની 0.9 એફએસઆઇ લેખે જંત્રીના 40 ટકા રકમ વસૂલીને મંજૂરી અપાશે. રાજ્યની 7 મહાનગરપાલિકા અને 157 નગરપાલિકા તેમજ તેના સ્થાનિક શહેરી વિકાસ સત્તામંડળોમાં કોમન જીડીસીઆર લાગુ પડશે. બાંધકામ નિયમો ઉપરાંત તેની મંજૂરીની પ્રક્રિયા પણ એકસમાન બનાવાઇ છે. ઉલ્લેખનીય છે કે એફએસઆઇ એટલે ફલોર સ્પેસ ઇન્ડેકસ અર્થાત શહેરના કયાં વિસ્તારમાં કેટલા માળની બિલ્ડીંગ્સ બનશે તેની મંજૂરી.
જ્યાં મહત્તમ વસ્તી અને વિકાસ શક્ય છે તેવા અમદાવાદ, ગાંધીનગર, સુરત, વડોદરા અને રાજકોટના શહેરી વિકાસ સત્તામંડળનો ડી-1 વર્ગમાં સમાવેશ કરાયો છે. જૂનાગઢ અને જામનગરનો ડી-2માં, ભૂકંપ ઝોન-4માં આવતી કચ્છ જિલ્લાની નગરપાલિકાઓનો ડી-3 વર્ગમાં સમાવેશ કરાયો છે. સાથે ઔદ્યોગિક વસાહતોને પણ સમાન બાંધકામ નિયમો લાગુ પડશે. શહેરી વિકાસ વિભાગ દ્વારા સોમવારે કોમન જીડીસીઆરનું નોટીફિકેશન બહાર પાડી દેવાયું છે જેથી આ દિવસથી જ તેનો અમલ શરૂ થઇ ગયો છે.
(Latest Gujarati News) સાથે જોડાયેલા અન્ય (Madhya Gujarat Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: state govt give permission to build hi rise building up to 22 floor
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.